श्रमिक वर्ग की, जनसमाज की सेवा करना जिनके जीवन का लक्ष्य था ------- डेविड मोर्स ' उच्च लक्ष्य को सामने रखकर चलने वाले व्यक्ति को किस प्रकार व्यक्तिक लाभ अनायास ही प्राप्त होते जाते हैं इसका अनुपम उदाहरण मोर्स के जीवन में देखने को मिलता है । एक साधारण श्रमिक परिवार में जन्म लेने वाला साधारण बालक ' मोर्स ' अपने अंत:करण में उठने वाली सद्प्रेरणाओं का अनुगमन करता हुआ विश्व विख्यात हुआ , उसकी योग्यता को देखते हुए उन्हें अंतर्राष्ट्रीय श्रम संगठन का महा निदेशक बनाया गया ।
डेविड मोर्स कहा करते थे ---- जिस प्रकार एक कसाई की दुकान पर काम करने वाले व्यक्ति को अपने उपार्जन के साथ निरन्तर घ्रणा तथा हत्या के घ्रणित व्यापर की नारकीय वेदना भोगनी पड़ती है वैसे ही ओछे लक्ष्य को अपनाकर व्यक्ति को भी कष्ट क्लेश भोगने पड़ते हैं । गुलाब की खेती करने वाला किसान अपने उपार्जन के साथ मनभावन सौरभ भी पाता है तथा चित में प्रसन्नता का अनुभव करता है ---- आम के उपवन का रखवाला जिस प्रकार पके आम मुफ्त में ही खा लेता है वैसे ही मैं भी श्रमिक वर्ग की , जन समाज की सेवा का लक्ष्य चुनकर इस महत्वपूर्ण पद पर पहुँच सका हूँ नहीं तो मैं भी कोलंबिया की उस एसबेस्टस फैक्टरी में काम करते - करते तन मन से जर्जर हो गया होता । Posted by
महात्मा गाँधी का दैवी व्यक्तित्व संसार में गाँधी जी के देहान्त होने का जितना अधिक शोक मनाया गया और सब तरह के लोगों ने इसको जिस प्रकार अपनी व्यक्तिगत हानि माना , वैसा संसार में शायद ही पहले कभी हुआ हो ।
सच्चे अर्थों में बादशाह ----- शेरशाह सूरी ' संख्या और साधन नहीं , मनोबल और साहस किसी की विजय का कारण बनते हैं , रणभूमि में भी और जीवन संग्राम में भी । '
अपनी सफलता से गर्वोन्नत न होकर उसने तत्काल राज्य व्यवस्था को सुधारने और जनता की सुख - शान्ति बढ़ाने के प्रयत्न आरम्भ कर दिए । उसने सस्ता , शीघ्र और निष्पक्ष न्याय दिलवाने की व्यवस्था की । उसने ऐसी व्यवस्था बनायीं कि कोई कर्मचारी एक स्थान पर अधिक समय टिका न रह सके । स्थानांतरण की यह व्यवस्था तभी से चली आ रही है । फकीरों और भूखों से लेकर यात्रियों तक के लिए उसने आवश्यक प्रबंध किये । पांच वर्ष की अवधि में उसने इतना काम कर दिया जितना लोग पांच वर्ष में भी नहीं कर पाते । Posted by
सफलता के लिए अनुकूल परिस्थितियों की राह नहीं देखी जाती । संकल्प शक्ति को जगाया , उभारा और विकसित किया जाता है । आशातीत सफलता जीवन के हर क्षेत्र में प्राप्त करने का एक ही राजमार्ग है ---- प्रतिकूलताओं से टकराना , अन्दर छिपी सामर्थ्य को उभारना । Posted by
जिनकी रचनाएँ विश्व मानव की एकता और श्रेष्ठता का सन्देश देती हैं ------ रवीन्द्रनाथ टैगोर ' धनवान अथवा राजा तो अपने देश में ही पूजा जाता है , पर विद्वान् सर्वत्र पूजनीय होता है । '
महाकवि रवीन्द्रनाथ टैगोर ने अपनी रचनाओं द्वारा संसार में भारतीय संस्कृति का जो मान बढाया वह भी उनकी एक महत्वपूर्ण सेवा है । 1912 में उनकी पुस्तक ' गीतांजलि ' का अंग्रेजी अनुवाद प्रकाशित हुआ तो उसके आध्यात्मिक भावों की उच्चता और काव्य सौन्दर्य से लोग इतने प्रभावित हुए कि सैकड़ों लोग उनके दर्शन को आने लगे और जगह - जगह उनके सम्मान में समारोह होने लगे । ' गीतांजलि ' का सारांश एक लेखक के शब्दों में ------ " प्रभु की निकटता पाने के लिए बाह्य जप - तप- योग और वैराग्य की आवश्यकता नहीं है । वह तो ह्रदय में स्पष्ट रूप से बैठा हुआ है और हम प्रत्येक क्षण उसके स्पर्श का अनुभव कर पुलकित हुआ करते हैं । कवि उस ' जीवन देवता ' को संसार में सभी और देखता है । इसी उद्देश्य से सब प्रकार के पापों और कुकर्मों से बचकर रहना चाहता है जिससे उसका शरीर भगवद् - स्पर्श योग्य रह सके । कवि को मृत्यु भी एक शत्रु की तरह नहीं वरण मित्र जान पड़ती है , वह कहता है ---- मृत्यु दयामय जननी है ----- "
साहित्य सामाजिक जाग्रति और सुधार का एक बहुत बड़ा माध्यम है । रवि बबू की समस्त साहित्यिक कृतियाँ चाहे वे कविता हों या उपन्यास , कहानी , निबन्ध आदि वे इसी उद्देश्य से लिखी गईं कि उनसे मनुष्य का मानसिक स्तर उच्च हो और वे निम्न प्रवृतियों को त्यागकर समाज के उपयोगी सदस्य बन सकें । Posted by
अमर शहीद ------ राजगुरु ' महाराष्ट्र के एक निर्धन परिवार में जन्मे राजगुरु का अनोखा व्यक्तित्व यह बताता है कि युग की पुकार सुनकर अपने आपको किसी प्रयोजन विशेष के लिए समर्पित कर देने की स्वाभाविक अंत:प्रेरणा को दबाया न जाये तो हर स्थिति का , हर वर्ग का व्यक्ति श्रेष्ठ पथ का पथिक बन कर गौरवान्वित हो सकता | '
लोकमान्य तिलक की शक्ति का रहस्य लोकमान्य तिलक वास्तव में एक महान आत्मा थे । उन्होंने अपने जीवन के आरम्भ से ही देश सेवा और भारतीय जनता के मार्गदर्शन का जो व्रत ग्रहण था उसे अंतिम क्षण तक यथार्थ रूप में निबाहा । उनमे कोई ऐसी शक्ति उत्पन्न हो गई थी जिसके प्रभाव से भारत की जनता , यहाँ के सभी क्षेत्रों के नेता और राजपुरुष उनका लोहा मानते थे ।
जिस समय 1908 में उन पर राजद्रोह का प्रसिद्ध मुकदमा चल रहा था , उस समय नौकरशाही यही चाह रही थी कि किसी प्रकार तिलक महाराज दब जाएँ , क्षमा मांग लें । पर वे तो सच्चे शूरमा थे जो रणक्षेत्र में शत्रु पर चोट करने और उसके प्रहारों को सहन करने में ही आनंद अनुभव करते थे । उस मुकदमे में उन्होंने अपने विचारों तथा कार्यों को न्याय युक्त सिद्ध करने के लिए स्वयं ही पैरवी की और 21 घंटे तक सिंह की तरह गरज कर भाषण करते रहे । उस समय जान पड़ता था कि एक तपस्वी अपने तपोबल से राजाओं का सिंहासन हिला दे सहता है । साधन और शक्ति संपन्न अंग्रेजी सरकार उनकी दैवी शक्ति से घबरा गई और मनमाना फैसला करके देश से बाहर भेज दिया । इससे बालक से लेकर वृद्ध वे सभी के सम्मानीय और गले का हार बन गए । Posted by
स्वामी विवेकानन्द का आदर्श ही मेरा आदर्श है ------ सुभाषचंद्र बोस स्वामी विवेकानन्द ने यौवन में प्रवेश करते ही अपनी समस्त शक्ति , विद्दा , प्रतिभा देशवासियों ने कल्याणार्थ और मातृभूमि के उद्धार के लिए समर्पित कर दी थी । विवेकानंद के आदर्श को सुभाषचंद्र बोस ने कार्य रूप में चरितार्थ कर दिखाया । उनको उच्च विद्दा , बुद्धि , पदवी , पारिवारिक सुख , सार्वजनिक सम्मान सब कुछ प्राप्त था । आई. सी.एस. की परीक्षा उनने उत्तीर्ण की थी और राजा - महाराजाओं जैसा जीवन व्यतीत करना उनके लिए संभव था , पर इन सबका त्याग कर उन्होंने स्वेच्छा से ऐसा जीवन मार्ग ग्रहण किया जिसमे पग - पग पर कांटे थे ।
गीता का अध्ययन उनका नित्य का कार्य था । उनका जीवन और पूरी दिनचर्या ईश्वर के प्रति अडिग निष्ठा तथा कर्मयोग के अनुसार संचालित हुआ करती थी । Posted by
यशस्वी गुलाम ' ईसप ' की नीति शिक्षा संसार की लगभग सभी भाषाओँ में ईसप की कहानियां पाई जाती हैं और उनका उपयोग बच्चों को शिक्षा देने में किया जाता है । ईसप कुरूप और दुबला - पतला गुलाम था , इसलिए कोई स्वामी उसे ज्यादा दिन अपने पास नहीं रखता था । ईसप ने इस शीघ्र तब्दीली का लाभ अनुभव के रूप में उठाया और उन्ही अनुभवों को उसने कहानी के रूप में बदल दिया । अनुभवजन्य होने के कारण ईसप की कहानियां बहुत शिक्षाप्रद होती थीं । ईसप ने सैकड़ों कहानियां गढ़ीं , बच्चों को सुनाई जो बच्चों द्वारा बड़ों के पास और बड़ों के मुख से समाज में पहुंचकर पूरे यूनान में और अपनी विशेषताओं के कारण सारे संसार में फैल गईं , जिन्होंने ईसप को बड़ा ही लोकप्रिय बना दिया । ईसप ने अपनी कहानियों से नीति की शिक्षा दी ----------------- ' पिता के मरने के बाद उसके पुत्र को खेती का सारा कारोबार सम्हालना पड़ा । लड़के ने देखा अंगूर के हरे भरे खेतों के किनारे नागफनी के कटीले पौधे लगे हैं । लड़के को यह उचित मालूम न हुआ कि अंगूरों के साथ कटीले पौधे भी न्रहें , उसने तुरंत सब नागफनी उखड़वाकर फेंक दी । दूसरे दिन से ही जंगली पशु बेधड़क उस खेत में आने लगे और एक पखवाडा भी न होने पाया कि सारा खेत उजाड़ कर दिया ।
सच्चे ईश्वरवादी -------- वाल्टेयर वाल्टेयर सच्चे ईश्वरवादी थे , वास्तविक धर्म के प्रति उनकी गहरी आस्था थी , लेकिन वह धर्म के नाम पर चल रहे पाखण्ड और अनाचार को सहन नहीं कर सके , उन्होंने उसका जीवन भर विरोध किया । वाल्टेयर का जन्म 1694 में पेरिस में हुआ था । उस समय फ़्रांस में लुई चौदहवें का शासन था जो स्वेच्छाचारी और बहुत ही क्रूर शासक था । यथा रजा तथा प्रजा के अनुसार राज कर्मचारी भी बड़े भ्रष्ट थे । वाल्टेयर ने कदम - कदम पर चारों और व्याप्त भ्रष्टता के कटु अनुभव किए, इस विषाक्त वातावरण ने ही उन्हें भ्रष्टाचार और स्वार्थपरता के विरुद्ध कलम उठाने के लिए प्रेरित
वाल्टेयर को सर्वाधिक ख्याति उनके लिखे नाटकों से मिली । तत्कालीन राज्य व्यवस्था को लेकर उन्होंने एक व्यंग्य प्रधान नाटक लिखा , यह नाटक जब अभिमंचित हुआ तो राज्य व्यवस्था की कई दूषित परम्पराओं का पर्दाफाश हुआ । उनकी लेखनी ने न केवल धार्मिक वरन राजनैतिक और आर्थिक क्रान्ति के लिए भूमि तैयार की । उन्हें फ़्रांस की राज्य क्रान्ति का प्रमुख आधार स्तम्भ भी समझा जाता है तथा उसके लिए सबल वैचारिक पृष्ठभूमि निर्माण करने वाला महामानव माना जाता है ।
उन्होंने विचारों के जो बीज बोये उन विचारों का एक तिहाई संसार अनुयायी है । वह विचार हैं ------ प्रजातंत्र , स्वतंत्रता , समानता और भ्रातत्व का । Posted by
पंत जी प्रकाण्ड विधि वेत्ता , संसदीय विषयों के जानकार और कुशल प्रशासक थे | एक ही व्यक्ति में इतनी सारी क्षमताएं होना एक आश्चर्य का विषय है । कोई भी कार्य उनके लिए असंभव नहीं था । विषद काल में धैर्य धारण किये रहना , ऐश्वर्य के समय विनम्र और क्षमाशील बने रहना ,
उनका व्यक्तित्व एक ऐसा सघन तरु था जिसके नीचे कितने ही थकित पथिकों ने कुछ क्षण को विश्राम कर , अपनी क्लान्ति मिटाकर नूतन शक्ति , उत्साह पाया । Posted by
समर्थ गुरु रामदास की शिक्षाएं ' समर्थ गुरु रामदास के धर्म ग्रन्थ ' दासबोध ' की अधिकांश शिक्षाएं जैसी औरंगजेब के शासनकाल में लाभदायक थीं वैसी ही इस अणु युग में भी सुख और शान्ति को प्राप्त करने में सहायक हो सकती हैं | ' समर्थ गुरु रामदास ने संसार से पूर्ण विरक्त होते हुए भी राष्ट्र हित के बड़े - बड़े कामों को सिद्ध कराया । उन्होंने अपने अनुयायियों को उस राजनीति की शिक्षा दी जो विवेक , सूझबूझ और सावधानी पर आधारित होती है । उन्होंने कहा सांसारिक व्यवहार में हमको अकारण किसी का अहित नहीं करना चाहिए , यथा संभव समझौते और मेलमिलाप से काम लेना चाहिए । उन्होंने कहा --- सच्ची वही है जिसमे दुष्टों के दमन के साथ शिष्टों के रक्षण और पालन का पूरा - पूरा ध्यान रखा जाये । Posted by
' अपनी दुष्प्रवृतियों को नियंत्रित कर लेना ही साधना है । व्यक्ति जब आत्म - निरीक्षण करता है , अपने दोषों को मार भगाने का प्रयास करता है , तो साधारण सा मनुष्य असाधारण महत्व के कार्य संपन्न करने लगता है । ' ' व्यक्तित्व का परिष्कार कर लेना ही सिद्धि है । '
स्वामीजी अपने कुसंगी मित्रों के साथ किसी नृत्य - संगीत की सभा में गए और रात दो या तीन बजे अत्याधिक मदिरापान करके वापस आये । गाडी से उतरकर अन्दर आते ही शराब के नशे के कारण इनको खूब उल्टी हुई । जिससे तमाम वस्त्र खराब हो गए । इनकी पत्नी ने बिना कुछ कहे - सुने इनकी पूरी सफाई की और वस्त्र बदलवाकर लिटा दिया । वे सो गये परन्तु शिवदेवी पैर दबाती रहीं , पंखा झलती हुई बैठी रहीं । सुबह जागने पर जब मुन्शीराम जी ने इनको इस प्रकार बैठे देखा , आंटा गुंथा रखा है , सिगड़ी जल रही है तो इन्हें रात की सब घटना स्मरण आई , उनका ह्रदय चीत्कार कर उठा , सोचा , मेरे कारण न जाने कितनी रातें इसे यों ही भूखे सो जाना पड़ा होगा । उनका मन पश्चाताप की अग्नि में जलने लगा और उस दिन से उनने अपनी समस्त दुर्बलताओं , दुर्व्यसनों को त्यागने की प्रतिज्ञा कर ली , उस दिन से उनके जीवन की दिशा मुड़ी तो ऐसी मुड़ी कि फिर पीछे की और मुड़कर भी नहीं देखा । विवेक का सूर्योदय हुआ --- तो फिर ऐसा कि अन्धकार को चीरता हुआ गगन पर चढ़ता ही गया । अब उनका एक ही पथ था ---- समाज सेवा l उस समय का सबसे बड़ा युग धर्म था --- भारत को अंग्रेजों की दासता से मुक्त कराना । अत: एक वीर सेनानी की भांति स्वतंत्रता आन्दोलन में कूद पड़े । उनकी लेखनी ने भी वह काम किया कि लोग लेख पढ़ते और अपनी जीवन दिशा बदलने की प्रेरणा ग्रहण करते l उन दिनों आप ' आर्य संन्यासी ' के नाम से विख्यात थे । दिल्ली में तब स्वामीजी का इतना प्रभाव था कि आपकी एक आवाज पर लाखों स्वयं सेवक अपनी जान हथेली पर लिए तैयार रहते थे । सब लोग उन्हें दिल्ली का बेताज बादशाह कहते थे ।
गुरुकुल के बच्चों तथा वयस्कों को वे सदा यही उपदेश देते थे कि ----- अच्छे बनो , उत्कृष्ट जीवन जियो और ऐसा कुछ करते रहो जो स्वार्थ की सीमाओं से परे हो , लोक मंगल के लिए हो । Posted by
' महान का संपर्क मध्यम को भी महान बना देता है । ' कलकत्ता विश्वविद्यालय की उपाधि मिलते ही उनकी पिछली डिग्री का भी महत्व बढ़ गया और अब वे एक - एक ग्यारह की तरह दोनों डिग्रियों से विशेष गुरुता युक्त हो गये । इसके बाद उन्होंने लॉ की डिग्री प्राप्त की । Posted by
श्रेष्ठ व्यक्तियों की कथनी और करनी में एकता होती है राजर्षि पुरुषोतम दास टंडन जो कुछ मुख से कहते थे , या दूसरों को जैसा उपदेश देते थे , वैसा ही आचरण स्वयं करते थे । 1905 में स्वदेशी आन्दोलन के समय यह कहा गया कि विदेश से आने वाली दानेदार चीनी कभी नहीं खानी चाहिए , क्योंकि उसे गाय - बैलों की हड्डियों की राख से धोया जाता है । उस समय अनेक लोगों के साथ आपने भी उसको व्यवहार में न लाने की प्रतिज्ञा की । अन्य लोग तो भारतवर्ष में ही वैसी दानेदार चीनी बनना आरम्भ होने पर उसे खाने लग गए , पर टन्डन जी ने एक बार उसके बजाय देशी गुड़ खाने की प्रतिज्ञा की तो जीवन के अंत तक उसे पूरी तरह निबाहा । इस प्रतिज्ञा के फलस्वरूप उन्होंने कभी चीनी या उससे बनी मिठाइयाँ चखी नहीं । इसी प्रकार जब गौ - रक्षा के लिए यह आन्दोलन उठाया गया कि बूट जूतों के लिए लाखों गायें काटी जाती हैं और बढ़िया चमड़े के लिए तो जीवित गायों को घोर कष्ट देकर उनका चमड़ा उतारा जाता है , तो टन्डन जी ने चमड़े के जूते का भी त्याग कर दिया । तब से आजन्म आप रोप सोल या अन्य प्रकार के बिना चमड़े की चप्पल पहनते थे । टन्डन जी के चरित्र की द्रढ़ता , उनकी सत्यवादिता तथा त्याग वृति पर सभी दल के व्यक्तियों को इतनी अधिक आस्था थी कि कोई उनके कथन का प्रतिवाद करने का साहस नहीं करता था । Posted by
धीर - वीर और चतुर बुद्धि ------ छत्रपति महाराज शिवाजी ' धीरता वह सद्गुण है जो ऊँची मनोभूमि और समतल धरातल वाले वीर पुरुषों की शोभा है । यही धीरता और विचार संतुलन की शक्ति किसी वीर को आततायी और शक्ति - मत्त होने से रोकती है , जिससे उसके उठाये हुए कदम ऊँचे - नीचे न पड़कर ठीक स्थान पर और ठीक दिशा में पड़ते हैं । '
शिवाजी के पिता शाहजी बीजापुर दरबार में मनसब थे । शिवाजी अभी किशोर ही थे , उनके व्यक्तित्व और गुणों की चर्चा सुन कर सुल्तान उनसे मिलने को उत्सुक हो उठा और उसने आदेश की भाषा में शिवा को दरबार में लाने को कहा । शिवाजी ने बहुत मना किया लेकिन मुरार पन्त ने उन्हें समझाया कि ऐसा करने से हिन्दुओं की आवाज में बल आयेगा । अत: शिवा ने पिता के साथ दरबार जाने का निश्चय कर लिया । रास्ते भर शाहजी शिवाजी को समझाते रहे कि दरबार में पहुँच कर जमीन तक झुक कर बादशाह को कोर्निश करना , बतलाई जगह पर बैठना । उन्होंने दरबार के सारे तौर तरीके समझाये । फिर भी जब शिवाजी दरबार पहुंचे तो सर्वोच्च आसन पर यवन बादशाह को देखकर उनका खून खौल उठा और बिना कोर्निश किये वे पिता के पास जाकर बैठ गए । बड़ा भयानक साहस था , सारा दरबार सिहर उठा । मुरार पन्त ने कहा -- आलम पनाह ! बच्चे की पहली नजानकारी को मुआफ फरमाये । आइन्दा ऐसी गलती नहीं करेगा । शिवाजी की इच्छा हुई कि शेर की तरह दहाड़ कर पूरे दरबार को बता दें कि वे इस मलेच्छ बादशाह को कभी कोर्निश नहीं करेंगे , यह उनके स्वाभिमान के विरुद्ध है । किन्तु वे वीर होने के साथ धीर भी थे , देशकाल के अनुसार अपने आवेगों को नियंत्रित करना भी जानते थे । अब शिवाजी प्राय: नित्य ही दरबार जाते , किन्तु कोर्निश कभी नहीं करते । साधारण
चतुर बुद्धि शिवाजी ने स्थिति समझ ली और वह चाल चली कि ' सांप भी मर जाये और लाठी भी न टूटे ' । वे सामान्य भाव से बोले ---- " पिताजी ने मुझे दरबार के सारे रीति- रिवाज भली प्रकार बतला दिए । लेकिन मैं आपको बादशाह से अधिक अपने पिता के समान मानता हूँ । इसलिए कोर्निश करने में मुझे बनावट जैसी मालूम होती है । मेरा निवेदन है कि आप मुझे ऐसे बनावटी शिष्टाचार न करने की छूट देकर क्षमा करें । " और शिवाजी को दरबार में कोर्निश न करने की छूट मिल गई ।
बीजापुर के नवांब आदिलशाह ने एक जाति द्रोही ' बाजी घोर पाण्डे ' की मदद से छत्रपति शिवाजी के पिता शाहजी को बन्दी बना लिया । बाजी घोर पाण्डे ने एक प्रीति भोज में निमंत्रित कर छल से उन्हें एक छोटी सी कोठरी में बंद कर दिया और उसका द्वार ईंटों से चुनवा कर थोड़ी सी सांस लेने की जगह रहने दी । फिर उसने शाहजी को विवश किया कि वे पत्र लिखकर शिवाजी को यहाँ आने के लिए मजबूर करें । शाहजी ने विवश होकर सारी स्थिति शिवाजी को लिख भेजी । शिवाजी भयानक विचार संकट में पड़ गये --- यदि वे पिता की रक्षा के लिए बीजापुर दरबार में आत्म - समर्पण करते हैं तो इससे न केवल उनके यश को कलंक लगेगा बल्कि देश - धर्म की रक्षा के बोये अंकुर नष्ट हो जायेंगे । गहनतम मानसिक उलझन के बाद पिता के प्रति पुत्र का मोह विजयी हुआ । उन्होंने बीजापुर जाकर आदिलशाह से सन्धि करने का विचार बनाया ।
शिवाजी को जैसे आधार मिल गया , उन्होंने शाहजहाँ को लिखा । शिवाजी की पत्नी साईबाई का अनुमान ठीक निकला । शाहजहाँ ने शिवाजी और शाहजी का पक्ष पाने के लिए बीजापुर के नवाब आदिलशाह को फरमान भेजकर शाहजी को मुक्त करा दिया । सूझ - बुझ और साहस के बल पर ही छत्रपति महाराज शिवाजी उस यवन काल में एक स्वतंत्र हिन्दू शासक और धर्म - रक्षक घोषित किये गये । Posted by
उसी समय से उन्होंने स्वामीजी को अपने गुरु के रूप में स्वीकार कर लिया । जिस प्रकार श्री रामकृष्ण ने विवेकानन्द को तैयार किया था उसी प्रकार स्वामी विवेकानन्द ने निवेदिता को अपने कार्य के लिए तैयार किया था और केवल उनका नाम ही परिवर्तन नहीं किया किन्तु सम्पूर्ण जीवन को ही परिवर्तित कर दिया । मार्ग्रेट की आत्मा सदैव सत्य की खोज में रहती थी । स्वामीजी से प्रथम भेंट और विचार - विमर्श में उन्होंने यह अनुभव किया कि --- मनुष्य जो लक्ष्य लेकर धरती पर अवतरित होता है उसकी प्राप्ति में भारतीय अध्यात्म स्पष्ट सहायक हो सकता है । भारतीय धर्म , संस्कृति एवं उपनिषदों में वह सामर्थ्य है जो आत्मा को संतुष्टि और शाश्वत शान्ति प्रदान कर सकते हैं । स्वामीजी का कहना था ----- पहले अपने ह्रदय में झांककर अपनी आत्मा को पहचानो , उससे शक्ति ग्रहण करो और फिर कार्य क्षेत्र में नि:स्वार्थ और फल की आशा से रहित ईश्वर - सेवा में परिणत हो । Posted by
कर्तव्य के प्रति परिश्रम और पुरुषार्थ का अवलम्बन कर ही जीवन में सफलता प्राप्त की ------- लाला लाजपतराय ' जिनको कोई आंतरिक या बाह्य परिस्थिति अपने लक्ष्य की ओर प्रगति करते रहने से विरत कर देती है उनकी लगन में कमी होती है । ऐसी कच्ची लगन के लोग एक साधारण से कारण और छोटा सा बहाना पाकर मन्द पड़ जाते हैं और तब न तो बड़ी सफलता प्राप्त कर पाते हैं और न उल्लेखनीय प्रगति ही कर पाते हैं । पर लाला लाजपतराय ने अपने जीवन में आने वाले गतिरोध को ईश्वर की किसी बड़ी इच्छा का रहस्य माना और अपने पास न तो कातरता आने दी और न निराशा । '
इन्ही आपत्ति के दिनों में उन्होंने एक बंगाली विद्वान की सहायता से अंग्रेजी और पिता के सहयोग से उर्दू , फारसी और गणित की अच्छी योग्यता प्राप्त कर ली । वे रोग को अन्य गतिरोधों की तरह हेय समझकर उसका उपाय भी करते रहे और अध्ययन का क्रम भी चलाते रहे । धैर्य , संयम , पथ्य और उपचार के बल पर लाजपतराय ने अपने स्वास्थ्य को पुन: प्राप्त कर लिया और मैट्रिक की परीक्षा देकर सफल हो गए । बार - बार की इस बीमारी से उन्हें बड़ा क्षोभ हुआ । वे सोचने लगे कि यदि रोगों का यह शत्रु इसी प्रकार आगे भी उनके पीछे पड़ा रहा तो वे भविष्य के मनोनीत कर्तव्य किस प्रकार पूरे कर सकेंगे । अत: उन्होंने एक दिन अपने जीवन क्रम का आमूल सम्पादन कर डाला । कमियों , त्रुटियों और कृत्रिमताओं को निकाल फेंकने के साथ - साथ कठोर संयम , नियमित दिनचर्या और युक्ताहार विहार की ऊँची और अटूट प्राचीर से अपने स्वास्थ्य की किलेबन्दी कर दी । जिसके फलस्वरूप उनका स्वास्थ्य ऐसे रोग रूपी शत्रुओं से सदा सर्वदा के लिए सुरक्षित हो गया । Posted by
मानसिक गुलामी -------- स्वार्थ ' स्वार्थ में डूबी दुनिया का यह एक स्पष्ट चित्र है कि जिससे किसी प्रकार के लाभ की आशा होती है , अपना कोई मतलब पूरा होता जान पड़ता है , उससे लोग अनेक बहानों से जान - पहचान निकाल कर मधुर बातें करने लगते हैं और जब मतलब निकल जाता है अथवा वह स्वयं शक्तिहीन हो जाता है तो कोई उसकी तरफ आँख उठाकर भी नहीं देखता |' बंगाल के प्रसिद्ध उपन्यास कार श्री शरत चन्द्र चट्टोपाध्याय ने देशबंधु चितरंजनदास के सम्बन्ध में एक लेख ' स्मृति कथा ' वसुमती नामक मासिक पत्रिका में प्रकाशित कराया , उसमे देशबंधु के जीवन प्रसंगों को प्रकट करते हुए लिखा था ---- " पराधीन जाति का एक बड़ा अभिशाप यह होता है कि हमको अपने मुक्ति संग्राम में विदेशियों की अपेक्षा अपने देश के लोगों से ही अधिक लड़ाई लड़नी पड़ती है | "
पर देश्बंधुदास इतने उदार और विशाल ह्रदय वाले महापुरुष थे कि लोगों की इस स्वार्थपरता को खूब अच्छी तरह समझते हुए भी किसी को यथा संभव निराश नहीं करते थे और प्रत्येक आगंतुक की अभिलाषा को परिस्थिति के अनुसार पूरा करने का प्रयत्न अवश्य करते थे । Posted by
जब दूसरी बार 1880 में ही ब्रैडला चुन लिए गए तो जनता खुशी के मारे नाचने लगी । पर अमीर लोग ऐसी कोई चाल सोच रहे थे जिससे इस ' अनीश्वरवादी ' और धनी लोगों के शत्रु को जड़ से उखाड़ डाला जाये । ऐसा मौका उन्हें मिल गया - पार्लियामेंट ' की सदस्यता ग्रहण करते समय ईश्वर के नाम की शपथ लेनी पड़ती थी पर ब्रैडला ने केवल प्रतिज्ञा की , ईश्वर के नाम की शपथ लेने को तैयार नहीं हुए । उनके विरोधियों ने इस बहाने से कानूनी अड़चन डाल कर उन्हें सार्जेंट से बाहर निकलवा दिया और दो दिन कैद रखा । इस अन्याय के विरुद्ध कानून बन चुका था । फिर दुबारा चुनाव कराया गया , इसमें श्री ब्रैडला को पहले से भी ज्यादा वोट मिले और उन्हें पार्लियामेंट में स्थान मिल सका । वहां वे गरीबों और अन्याय पीड़ितों के पक्ष में भाषण करते रहते थे । 1890 में उनको निमंत्रित कर भारत बुलाया गया था , उन्होंने भारत की राष्ट्रीय कांग्रेस में देश की मांगों और अधिकारों का जोरदार समर्थन किया ।
वास्तव में श्री ब्रैडला उन व्यक्तियों में से थे जो धर्म का आडम्बर न करके उसके सार को ग्रहण करते थे । यद्दपि वे गिरजाघर या मन्दिर - मस्जिद में जाकर ईश्वर को नहीं पुकारते थे , पर जिन दीन - दुःखियों के भीतर आत्म रूपी परमात्मा को व्यथित होता देखते तो तुरन्त उसकी सेवा - सहायता को दौड़ते थे । Posted by
स्वामीजी का कहना था --- वह दिन कब होगा जब भारतीय नारियां अपनी कमजोरी को दूर कर अपना ध्येय पूरा करेंगी । Posted by
श्रीमती बेसेन्ट गरीबों , कष्ट पीड़ितों की सेवा को , उन पर होने वाले अन्यायों का विरोध करने को ही सच्चा धर्म बतलाती थीं और जहाँ तक बन पड़ता था , दीन - हीन मजदूरों तथा अन्य गरीब मनुष्यों की सहायता के लिए प्रचार करती थीं । सार्वजनिक क्षेत्र में काम करने से श्रीमती बेसेन्ट को अनेक कठिनाइयों का सामना करना पड़ा । एक बार वे रेलगाड़ी में यात्रा कर रहीं थी , इनको अकेला देखकर एक शराबी डिब्बे में घुस आया । उसने पहले तो खिड़की बंद कर दी फिर हँसता हुआ इनकी और बढ़ा । इस विपत्ति को देखकर वे बहुत घबराईं और कोई उपाय न देखकर अपने पास रखा एक चाकू अपने हाथ में ले लिया । इतने में सिग्नल न होने से रेल खड़ी हो गई और वे उतर कर दूसरे डिब्बे में चलीं गईं ।
उनका कहना था --- दुनियादार मनुष्य सांसारिक वैभव , सम्पति के लिए सब प्रकार के भय और आकांक्षाओं को त्यागकर परिस्थितियों से संघर्ष करने , लड़ने - मरने को तैयार हो जाते हैं , उसी प्रकार सत्य के खोजी को भी उसके लिए हर अवस्था में संघर्ष करने और सब प्रकार के कष्टों , विध्न - बाधाओं को सहन करने को तैयार रहना चाहिए । ' Posted by
गढ़ मंडला की रानी दुर्गावती यदि चाहती तो अकबर की आधीनता स्वीकार करके आजीवन सुख पूर्वक रह सकती थीं , पर ऐसा करने में उन्हें अपना व अपने देश का अपमान जान पड़ा । उन्होंने अपनी सेना को सुद्रढ़ बनाया और अकबर जैसे प्रसिद्ध सम्राट की शक्तिशाली फौज को दो बार पराजित किया । गढ़ मंडला की सेना की सबसे बड़ी कमजोरी तोपखाने का अभाव था , उसने अपने सैनिकों का उत्साह बढ़ाते हुए कहा था ---- " यद्दपि हमारे पास तोपें नहीं हैं , पर उससे भी शक्तिशाली आत्म बल हमारे पास है हम स्वदेश की रक्षा के लिए सत्य और धर्म के अनुकूल युद्ध कर रहे हैं l याद रखो , सत्य की सदा विजय होती है असत्य की नहीं l "
रानी दुर्गावती ने अपने थोड़े से साथियों को लेकर ही शत्रु दल में ऐसी मारकाट मचा दी कि बड़े - बड़े वीरों के होश उड़ गए । । रानी दुर्गावती भारतीयता की रक्षक और स्वाधीनता के लिए अपना बलिदान करने वाली वीरांगना थीं । Posted by
जोया के जीवन - मृत्यु की अमर गाथा विश्व भर के लिए नवीन चेतना और शक्ति का उद्गम बन गई है । Posted by
अनीति से जूझने की सामर्थ्य ऐसे शक्तिशाली व्यक्ति के पास होती है जो संस्कारवान भी हो लोगों के मन में अन्याय , अत्याचार से जूझने का उत्साह तो होता है किन्तु पहला कदम उठाने में सभी हिचकिचाते हैं । किसी एक ने आगे कदम रखा तो फिर सब चल पड़ते हैं । अधिकांश लोग बिगाड़ के भय से ऐसे कुकर्मी का तिरस्कार नहीं कर पाते चाहे मन से उसके प्रति कितनी ही घ्रणा क्यों न हो । 1819 में हरिसिंह नलवा कश्मीर के सूबेदार बने , उन्होंने वहां के नागरिकों को स्वस्थ व सुन्दर शासन दिया । उनके शासनकाल में किसी की मजाल नहीं थी कि माँ - बहन की ओर बुरी नजर से देख ले । मिचनी के नवाब ने कामांध होकर रास्ते में जाती हुई एक डोली को लूट लिया और उसमे बैठी नव विवाहिता को अपनी वासना की भेंट चढ़ाना चाहते थे । इसकी सूचना हरिसिंह को मिली , उन्होंने नवाब पर आक्रमण कर उसे पकड़ लिया और तोप से उड़ा दिया । एक सच्चे क्षत्रिय के रूप में हरिसिंह नलवा ने बलवानों के सामने एक आदर्श प्रस्तुत किया । नलवा चाहता था व्यक्ति अपनी शक्ति और सामर्थ्य पर अंकुश रखे , पतन की राह पर न चलने दे यदि कोई इस मार्ग पर चल पड़ा है तो प्रत्येक व्यक्ति का कर्तव्य है कि अपनी शक्ति - सामर्थ्य बढ़ाकर उसे दण्ड दे ताकि भविष्य में कोई इस प्रकार का दुस्साहस न करे । Posted by
कर्मठता ' मनुष्य की कर्मठता ही वह सिद्धि है जो बड़े से बड़ा चमत्कार कर दिखाती है । '
किसी के द्वारा दिशा - बोध करा देना और प्रेरणा प्रदान कर करा देना अलग बात है किन्तु उस दिशा में बढ़ते रहने का साहस जुटाना तथा मनोयोग अर्जित करना श्रमसाध्य साधना ही है । इस साधना को सफलता के द्वार तक पहुँचाना कर्मठता से ही संभव है । Posted by
महारानी अहिल्याबाई एक निर्धन किसान की बेटी थीं , फिर युवरानी , राज - वधू और महारानी होने पर , इतने बड़े राज्य की एकमात्र स्वामिनी होने पर भी उनका आहार - विहार , रहन - सहन साधारण था । वे जमीन पर सोती थीं और एक मामूली सूती साड़ी पहनती थीं , किन्तु राज्य - कार्य में इतना परिश्रम करती थीं , जितना चार कर्मचारी मिलकर भी नहीं कर सकते । वह अपने धन का उपयोग राज्य - व्यवस्था को उत्तम बनाने और प्रजा की सुख - सुविधा में वृद्धि करने के लिए करती थीं । जो शेष बचता था उसे परमार्थ व परोपकार क्र कार्यों में खर्च करती थीं । जब ईमानदारी और सच्चाई के साथ पूरा परिश्रम करते हुए उसके साथ त्याग का भाव रखा जाये तब वह महामानवता का लक्षण हो जाता है , यही विशेषता महारानी अहिल्याबाई की कर्तव्य परायणता में पाई जाती है जिसके कारण उनको श्रद्धा की भावना से अभी तक याद किया जाता है । Posted by